Grčka ulaže u solarnu energiju
U Grčkoj, koja je sve bliža bankrostvu, radi se na novom ambicioznom planu za podsticanje ekonomskog rasta
U teškim ekonomskim vremenima, Grčka može barem da računa na jedan profitabilan resurs - sunce. Grci i Njemci - na oblačnijem i bogatijem sjeveru - to sve više smatraju tračkom svjetlosti na kraju ekonomskog tunela. Među predloženim lokacijama za projekat “Helios” su rudnici mrkog uglja blizu grada Kozani na sjeveru Grčke. Planom, koji je dobio naziv po drevnom grčkom bogu sunca, predviđeno je da 20 hiljada hektara rudnika bude prekriveno solarnim panelima. Lazaros Malutas, gradonačelnik Kozanija, smatra da bi svi imali koristi od ambicioznog projekta. . Njemački minister ekonomije Filip Resler je, tokom posjete Grčkoj početkom mjeseca, podržao projekat “Helios”, s obzirom na to da su Njemačkoj potrebni alternativni izvori energije zbog odluke da se zatvore nuklearne elektrane nakon krize u Fukušimi u Japanu. Cilj je da se do 2020. proizvode 2,2 gigavata električne energije, što je stostruko povećanje u odnosu na postojeće nivoe. U Njemačku bi se moglo da se izveze do 15 hiljada megavata. Strana investicija, čija se vrijednost procjenjuje na 28 milijardi dolara, biće od suštinske važnosti. Aristomenis Singros je predsjedavajući vladine agencije “Ulaži u Grčku”, čiji zadatak je da privuče novac iz inostranstva. Kritičari međutim ukazuju na izvještaj Svjetske banke o uslovima poslovanja, prema kojem je Grčka na 109. mjestu, posle zemalja kao što su Etiopija, Papua Nova Gvineja i čak Jemen. Ubjeđivanje biznismena da ulože milijarde u grčko sunce moglo bi da bude veoma teško.